|  |  |
| --- | --- |
|  | **2.** |
| **TÖRÖKSZENTMIKLÓS VÁROS POLGÁRMESTERÉTŐL** |
| **E L Ő T E R J E S Z T É S** |
| A Képviselő-testület 2015. augusztus 28. napján tartandó rendkívüli nyilvános ülésére |
|  |
| Előterjesztő megnevezése:  | Markót Imre |
| Iktatószám:  | 2-177/2015-F-1 |
| Tárgy:  | **Törökszentmiklós Városi Önkormányzat Városellátó Szolgálat alapító okiratának módosításáról** |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló |
| Melléklet:  | 1 db **határozat tervezet**1 db **módosító okirat**1 db **alapító okirat** |
| Készítette: | Pozderka Judit osztályvezetőKovács Béla intézményvezető |
| Véleményezésre megküldve:  | a Képviselő-testület **Pénzügyi és Városfejlesztési Bizottsága,** valamint **Oktatási és Kulturális Bizottsága** részére |
| Törvényességi véleményezésre bemutatva: | 2015. augusztus 19.  |

**Tisztelt Képviselő-testület!**

A Törökszentmiklós Városi Önkormányzat Városellátó Szolgálat (a továbbiakban: VESZ) alapító okiratát az alábbi indokok miatt módosítani szükséges:

Az Önkormányzat 2014. június 27-én Ráczi László és Hoppál Katalin tulajdonosoktól megvásárolta a Törökszentmiklósi Járási Hivatal Földhivatali osztályánál 4555 helyrajzi számon nyilvántartott, természetben a Törökszentmiklós, Hunyadi utca 4/a. szám alatt található 510 m2 alapterületű lakóház, udvar, gazdasági épület megnevezésű ingatlant (a továbbiakban: ingatlan).

Az ingatlan a Hunyadi Mátyás Magyar-Angol Két Tanítási Nyelvű Általános Iskola (5200 Törökszentmiklós, Hunyadi utca 6.) és a Hunyadi utca 4. szám alatt található parkoló között helyezkedik el. Az ingatlan jelenleg üresen áll, átalakítása befejeződött. Alapterülete és a helyiségek elosztása lehetővé tette 1 db tanterem, öltöző, valamint fiú és lány WC-k kialakítását a Hunyadi Mátyás Magyar-Angol Két Tanítási Nyelvű Általános Iskola részére.

Mivel a tanintézmény üzemeltetési, működtetési feladatait a VESZ látja el, így javasolt a Hunyadi utca 4/a. sz. alatti ingatlan VESZ telephelyei közé történő felvétele.

Az államháztartásról szóló 2011. évi CXCV törvény (Továbbiakban: Áht.) 8/A. § (2) bekezdése és 11.§ (7) bekezdése 2015. január 1-jétől „formanyomtatványok” használatát írja elő az alapító, megszüntető és módosító okiratok tekintetében.

Az Áht. 111. § (26) bekezdése rendelkezik arról, hogy  a költségvetési szerv alapító okiratának a Magyarország 2015. évi központi költségvetésének megalapozásáról szóló 2014. évi XCIX. törvény hatálybalépését követő módosításánál az alapító okiratot a kincstár által közzétett formanyomtatványnak megfelelően kell módosítani.

Az alapító okirat módosítása esetén el kell készíteni és a módosító okirathoz csatolni a módosításokkal egységes szerkezetbe foglalt alapító okiratot is.

**Tisztelt Képviselő-testület!**

A fentiek figyelembe vételével kérem a következő határozati javaslat elfogadását.

Törökszentmiklós, 2015. augusztus 19.

 **Markót Imre**

 **polgármester**

**\_\_\_ /2015. ( \_\_\_ ) Kt.**

**H a t á r o z a t:**

**Törökszentmiklós Városi Önkormányzat Városellátó Szolgálat alapító okiratának módosításáról**

1. Törökszentmiklós Városi Önkormányzat Képviselő-testülete Törökszentmiklós Városi Önkormányzat Városellátó Szolgálat Alapító Okiratának módosítását a határozat melléklete szerinti formában elfogadja.
2. Az Alapító Okirat módosításokkal egységes szerkezetbe foglalt változatát a határozat melléklete szerint elfogadja.
3. Törökszentmiklós Városi Önkormányzat Képviselő-testülete felhatalmazza Markót Imre polgármestert a Magyar Államkincstár által kért esetleges technikai hiánypótlás végrehajtására.

Értesülnek:

1. Markót Imre polgármester
2. Dr. Majtényi Erzsébet jegyző
3. Magyar Államkincstár
4. Közpénzügyi Osztály
5. Szervezési Osztály
6. VESZ
7. Irattár

Melléklet a ./2015. ( ) Kt. határozathoz

Okirat száma:

Alapító okirat
módosításokkal egységes szerkezetbe foglalva

**Az államháztartásról szóló 2011. évi CXCV. törvény 8/A. §-a alapján a Törökszentmiklós Városi Önkormányzat Városellátó Szolgálat alapító okiratát a következők szerint adom ki:**

1. **A költségvetési szerv
megnevezése, székhelye, telephelye**
	1. A költségvetési szerv
		1. megnevezése:Törökszentmiklós Városi Önkormányzat Városellátó Szolgálat
		2. rövidített neve: Törökszentmiklós Városi Önkormányzat VESZ
	2. A költségvetési szerv
		1. székhelye: 5200 Törökszentmiklós, Kossuth Lajos u. 135.
		2. telephelyei:

|  |  |  |
| --- | --- | --- |
|  | telephely megnevezése | telephely címe |
| 1 | Törökszentmiklósi Járási Hivatal | 5200 Törökszentmiklós, Kossuth L. u. 135/A.  |
| 2 | Hunyadi Mátyás NOK | 5200 Törökszentmiklós, Hunyadi út 6. |
| 3 | Iskola Konyha | 5200 Törökszentmiklós, Óballai út |
| 4 | Kodály Zoltán Alapfokú Művészeti Iskola  | 5200 Törökszentmiklós, Kossuth tér 5. |
| 5 | Hunyadi Mátyás NOK | 5200 Törökszentmiklós Pozderka u. 1.  |
| 6 | JNSZ Megyei Pedagógiai Szakszolgálat Törökszentmiklósi | 5200 Törökszentmiklós, Almásy út 25. |
| **7** | **Hunyadi Mátyás NOK** | **5200 Törökszentmiklós, Hunyadi út 4/a.** |
|  |  |  |
|  |  |  |

1. **A költségvetési szerv
alapításával és megszűnésével összefüggő rendelkezések**
	1. A költségvetési szerv alapításának dátuma: 2002.01.01.
2. **A költségvetési szerv irányítása, felügyelete**
	1. A költségvetési szerv irányító szervének
		1. megnevezése: Törökszentmiklós Városi Önkormányzat Képviselő-testület
		2. székhelye: 5200 Törökszentmiklós, Kossuth Lajos u. 135.
3. **A költségvetési szerv tevékenysége**
	1. A költségvetési szerv közfeladata: A Magyarország helyi önkormányzatairól szóló 2011. évi CLXXXIX törvény 41. § (6) bekezdése alapján a Képviselő-testület feladatkörébe tartozó közszolgáltatások ellátása érdekében, a hatáskörébe utalt költségvetési intézmények, lakás és nem lakás célú ingatlan vagyon pénzügyi- számviteli, gazdasági és működtetési, üzemeltetési feladatai ellátása.
	2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841117 | Kormányzati és Önkormányzati intézmények ellátó, kisegítő szolgálatai |

* 1. A költségvetési szerv alaptevékenysége: A Törökszentmiklós Városi Önkormányzat felügyelete alá tartozó önállóan működő intézmények részére a jogszabályokban meghatározott pénzügyi-gazdasági feladatainak ellátása. Az állami fenntartású intézmények üzemeltetési, működtetési feladatainak ellátása. A szociális és gyermekétkeztetés biztosítása. A lakás és nem lakás célú önkormányzati ingatlanok kezelése. A közfoglalkoztatással kapcsolatos feladatok ellátása
	2. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013350 | Az önkormányzati vagyonnal való gazdálkodással kapcsolatos feladatok (önkormányzati tulajdonú üzlethelyiségek, irodák, más ingatlanok hasznosítása) |
| 2 | 013350 | Az önkormányzati vagyonnal való gazdálkodással kapcsolatos feladatok (nem szociális bérlakás) |
| 3 | 013360 | Más szerv részére végzett pénzügyi-gazdálkodási, üzemeltetése, egyéb szolgáltatások |
| 4 | 041231 | Rövid időtartamú közfoglalkoztatás |
| 5 | 041232 | Start munka program- Téli közfoglalkoztatás |
| 6 | 041233 | Hosszabb időtartamú közfoglalkoztatás |
| 7 | 041236 | Országos közfoglalkoztatási program |
| 8 | 041237 | Közfoglalkoztatási mintaprogram |
| 9 | 081030 | Sportlétesítmények, edzőtáborok működtetése és fejlesztése |
| 10 | 096010  | Óvodai intézményi étkeztetés |
| 11 | 096020  | Iskolai intézményi étkeztetés |
| 12 | 107051 | Szociális étkeztetés |

* 1. A költségvetési szerv illetékessége, működési területe: Törökszentmiklós város közigazgatási területe
	2. A költségvetési szerv vállalkozási tevékenységet nem folytathat.
1. **A költségvetési szerv szervezete és működése**
	1. A költségvetési szerv vezetőjének megbízási rendje: Az intézmény vezetőjét a közalkalmazottak jogállásáról szóló 1992. évi XXXIII. törvény rendelkezései alapján a fenntartó – Törökszentmiklós Városi Önkormányzat Képviselő-testülete – nevezi ki és menti fel, nyilvános pályázat útján, legfeljebb öt évig terjedő határozott időtartamra, a hatályos jogszabályi előírásoknak megfelelő kinevezési, választási rendben. Az egyéb munkáltatói jogokat a polgármester gyakorolja.
	2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazott | a közalkalmazottak jogállásáról szóló 1992. évi XXXIII. tv. |
| 2 | munkavállalói | Munka Törvénykönyvéről szóló 2012. évi I. törvény |
| 3 | megbízásos | a Polgári törvénykönyvről szóló 2013. évi V. tv. |

* 1. A költségvetési szerv szervezeti felépítése és működése: Az intézmény mindenkori hatályos Szervezeti és Működési Szabályzatában foglaltak az irányadóak.
1. **Záró rendelkezés**

Jelen alapító okiratot a törzskönyvi nyilvántartásba történő bejegyzés napjától kell alkalmazni, ezzel egyidejűleg a költségvetési szerv 2015. február 26. napján kelt, 13-6/2015. F-1 okiratszámú alapító okiratot visszavonom.

Kelt: Törökszentmiklós, 2015. augusztus

P.H.

aláírás

Okirat száma:

Módosító okirat

**A** **Törökszentmiklós Városi Önkormányzat Városellátó Szolgálat a** **Törökszentmiklós Városi Önkormányzat által 2015. február 26. napján kiadott, 13-6/2015. F-1 számú alapító okiratát az államháztartásról szóló 2011. évi CXCV. törvény 8/A. §-a alapján– a következők szerint módosítom:**

1. **Az alapító okirat 1.2.2.) pontja az alábbiak szerint egészül ki:**

|  |  |  |
| --- | --- | --- |
|  | telephely megnevezése | telephely címe |
| 1 | Törökszentmiklósi Járási Hivatal | 5200 Törökszentmiklós, Kossuth L. u. 135/A.  |
| 2 | Hunyadi Mátyás NOK | 5200 Törökszentmiklós, Hunyadi út 6. |
| 3 | Iskola Konyha | 5200 Törökszentmiklós, Óballai út |
| 4 | Kodály Zoltán Alapfokú Művészeti Iskola  | 5200 Törökszentmiklós, Kossuth tér 5. |
| 5 | Hunyadi Mátyás NOK | 5200 Törökszentmiklós Pozderka u. 1.  |
| 6 | JNSZ Megyei Pedagógiai Szakszolgálat Törökszentmiklósi | 5200 Törökszentmiklós, Almásy út 25. |
| **7** | **Hunyadi Mátyás NOK** | **5200 Törökszentmiklós, Hunyadi út 4/a.** |

1. **Az alapító okirat jelen módosítással nem érintett pontjai változatlanul maradnak.**

Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: Törökszentmiklós, 2015. augusztus

P.H.

aláírás